
C 
u gran fanfaria Minister di Energia, Glenbert Croes, reci- 
entemente a anuncia e posibilidad pa Aruba bira un tipo 
di hub-station pa hidrogeno pa otro paisnan den Caribe y 
hasta a hiba un delegacion di Spaña, pa scoge un pida tere- 
no den refineria di RdA na San Nicolas. 


Mesun gesto cu e mandatario a haci tambe cu Eagle LNG cu 
tambe supuestamente lo a introduci un proyecto pa impor- 
tacion di gas natural, cu lo a suministra e planta di awa y 
electricidad di WEB Ariba NV, pa di e forma aki pueblo haya 
awa y coriente na un prijs formalmente reduci. 


Practicamente e mesun minister aki cu a presenta tambe e 
proyecto di gas natural anteriormente, awor ta sigura cu e 
sistema hidrogeno ta esun mas facil y mas barata y tur esaki 
Minister Glenbert Croes a logra den biahe pa Spaña cu a 
dura dos siman. 


Sinembargo den un cumbre cu a tuma luga na dos siman 
pasa, ta tira un otro bista riba henter e proceso di uzo di 
hidrogeno cu ta iniciando den diferente pais rond mundo. 


Un cumbre organisa y subsidia pa gobierno Hulandes 
pero cu na final di e cumbre aki, ningun rapport firma cu 
a surgi den e cumbre aki, a ser entrega na prensa of na 
Parlamentarionan Hulandes, di Aruba y Corsou. 


Pues aki na Aruba Minister Glenbert Croes tambe a haci 
algo igual caminda a firma un acuerdo cu Eagle LNG pa 
medio di un documento conoci como NDA, esta un Non 
Disclosure Agreement, caminda te dia di awe, ningun 
hende sa contenido di e acuerdo firma cu e compania 
menciona. 


No 
tin 
algo 
concreto 
ainda 
cu Eagle LNG cu 
solamente tin e 
acuerdo firma cu 
gobierno y WEB 
Aruba 
NV 
como 
ultimo desaroyo cu a surgi 
den e acuerdo aki pero awor 
ta asina cu durante di e cumbre 
na Den Haag, tampoco a divulga 
contenido di e rapportnan cu a wordo 


firma, tampoco na miembronan di Parlamento Hulandes y 
tampoco na Parlamentarionan di Aruba y Corsou. 


Informacionnan ricibi riba e cumbre aki ta mustra cu Prome 
Minister Mark Rutte y tampoco Ministrer Rob Jetten tabata 
kier asina yama “pottenkijkers” den e maneho cu gobi- 
erno Hulandes lo kier hiba riba e asunto aki di hidrogeno 
y sostenibilidad di e proyectonan aki, pues mesun cos cu 
Minister Glenbert Croes a haci cu parlamento di Aruba na 
momento di a firma un NDA cu Eagle LNG. 


Sinembargo apesar di e insistencia di Minister Glenbert 
Croes pa cu e proyecto aki, a bin dilanti durante di e cumbre 
aki cu por lo pronto transporte di gas hidrogeno di un pais 
pa otro, lo bira asina caro cu no tin sentido pa haci esaki ya 
cu e ora por keda haci uzo di LNG cu lo ta mas barata. 


For di e cumbre aki tambe a Sali afo cu gobierno Hulandes 
lo a subsidia e compania di Shell miyones di euro pa ehecu- 
cion di e plan relaciona cu gas hidrogeno mientras cu aki na 
Aruba gobierno no tin fondo pa ni subsidia SABA pa cuido di 
hendenan grandi, corda pa subsidia un compania cu awor ta 
bay inicia cu e proyecto aki. 


“Shipping hydrogen overseas will not make 
economic sense until ‘technology advances’, 
says senior BP executive. And the clean 
hydrogen sector should initially focus on 
replacing grey H2, rather than potential uses 
such as heating, Felipe Arbelaez tells confer- 
ence. 
It does not make economic 
sense 
to 
ship 
clean 
hydrogen 
from 
country to country, 
and the industry 
should 
initially 
focus on replacing 
existing uses of 
grey H2, according 
to BP’s senior vice- 
president for hydrogen and carbon 
capture and storage (CCS),” Felipe 
Arbelaez a mustra durante di e 
conferencia. 


Minister Glenbert Croes su vision pa 
Hydrogen Plant mustrando dificil 


Dialuna, 22 Mei 2023 
AWEMainta 
LOCAL 
3 


U 
ltimo dia por a scucha hopi for di e declaracion cu e presi- 
dente di OPPA (organisacion di pensionadonan) a bin ta de- 
clarando. Ivo Valdez a splica cu e pensionadonan ta den un situ- 
acion hopi vulnerabel cu tr e medidanan, cu Gobierno a bin ta 
introduciendo. 


No por considera e decisionnan di Gobierno nada otro cu medida, 
ya cu e ta nifica un peso adicional riba cartera di e pueblo en 
general, pero cu tin mas peso pa e pensionadonan. Hopi hende a 
bin ta sigui e situacion aki pasobra manera di e miles di pensio- 
nadonan afecta pa e medidanan aki, tin otro grupo vulnerabel 
tambe, manera esnan cu ta biba di bijstand of onderstand y 
esnan cu tin solamente un salario minimo. 


Asina a surgi un comentario den comunidad, bou di mensahenan 
di whattsapp cu por bisa a bira viral caba na Aruba. 


E informe ta bisa cu tin rond di 23.000 pensionado na Aruba. E 
nomber di e partido e tin caba OPPA, pues si tur pensionado vota 
p’e partido lo tin 8 asiento tumando e number di resultado di 
eleccion pasa caminda bo tabata tin mester 2790 pa un asiento, 
pues cu 8 asiento sin conta restzetel Ivo Valdes por drenta gobi- 
erno y kita tur belasting y medida for di nos lomba. 


Tambe por baha salario di tur e Ministernan pasobra tur lo ta 
pensionado caba, y tur a custuma core den transporte publico 
pues no mester lease auto di mas di 150.000 Florin y haci tur 
coordinador pensionado cu tambe lo cobra menos. 


Pues un mensahe cu den cierto sentido lo por tin resultado si 
berdad pensionadonan por uni. Den pasado un pensamento 
similar, pero di un sindicalista no a duna resultado. E votado ta 
prefera sigui apoya su partido y corda riba su interes of su cartera. 


E 
situacion cu tin na SABA en realidad no mester ta ningun 
sorpresa pa Minister responsabel, Ursell Arends, ya cu for di 
momento cu presupuesto a wordo aproba cu sosten di CAft, tur 
mandatario tabata sa cu simplemente no tin fondo riba presu- 
puesto pa por haci algo na interes general. 


Segun Minister Arends e problema mas grandi ta den e hecho 
cu directiva di SABA no ta presenta cuentanan anual manera ley 
ta prescribi loke ta pone cu mester stop cu subsidio na e insti- 
tuto aki. Sinembargo ta un hecho tambe cu henter a asunto aki, 
ta un herencia cu Minister Arends a ricibi for di e prome gabinete 
di Prome Minister Evelyn Wever Croes ya cu ta for di e minister 
anterior encarga cu esaki, e asuntonan aki mester a wordo regla 
segun ley ta stipula. 


Minister Ursell ta continuamente ta bou presion di hasta algun 
miembro di fraccion di MEP cu ta cuestiona continuamente e 
maneho di e mandatario di RAIZ pa henter e asunto di dump y 
forma di atende cu otro asuntonan cu e tin cu regla ainda. Algo cu 
a resalta siman pasa y e dianan siguiente ta e forma con Minister 
di Finansa, Xiomara Maduro, a keda na un distancia gasta grandi 
for di henter e asunto di SABA mientras cu den e tipo di casonan 
aki, su envolvimento ta algo crucial pero tur cos ta indica cu 
Ursell ta den un cas kimando sin cu su partnernan di coalicion ta 
brindando un man pa paga e candelanan aki. 


Gabinete Wever Croes II no ta den un posicion cu por saca 
fondonan adicional pa yuda SABA na e momentonan aki pero 
Minister ta bay gana tempo dor di insisti cu gobierno awor tin 
cu warda e casonan den Corte prome cu dicidi kico lok bay haci. 


Sinembargo e mandatario no kier hiba dialogo cu directiva of 
hunta conseheronan di SABA, pues por lo pronto lo no tin solu- 
cion pa SABA y e duda di trahadonan di e instituto aki, ta keda 
grandi ya cu Minister Arends y tampoco su gobierno, tin solu- 
cion na e momento aki pa aclaria e situacion laboral y e calidad 
di cuido di e grandinan den e institutonan aki. 


Na e momentonan aki, ta solamente dos ministerio tin placa 
pa haci algo, pa ehecuta algun proyecto pa no bisa cu nada ta 
pasando y ta trata aki ministerio cu ta cay bou di Prome Minister 
Evelyn Wever Croes, caminda DOW ta trahando riba ponemento 
di asfalt na cierto sitionan cu e urgencia no ta grandi. E minis- 
terio di turismo cu ta bou di Minister Dangui Oduber, ta otro mas 
cu tin fondo cu sosten di ATA cu ta participa den algun proyecto 
anuncia pa gobierno pero di parti di gobierno mes, no tin placa 
presupuesta pa ehecuta proyectonan cu lo crea cantidad di cupo 
di trabou pa hopi hende. 


Gobierno a bin ta anunciando varios proyecto, algun cu no ta cay 
bou di gobierno pero di sector priva como e asina yama ‘Port City’ 
cu despues di a wordo anuncia cu presencia di varios minister, no 
a scucha nada concreto mas, tampoco ta kende ta e comercian- 
tenan den sector priva cu lo participa den e proyecto miyonario 
aki. 
Un proyecto cu a keda anuncia primeramente for di ex Minister 
Otmar Oduber den gabinete Mike Eman I pero cu awor ta keda 
anuncia un biaha mas pa gabinete Wever Croes II. 
Gobierno no tin placa pa haci algo pa pueblo, ni pa sigura e cuido 
necesario pa e grandinan, cu ta sigui sinti nan mes den un situa- 
cion delicado caminda y cu un ora of otro tur cos lo caba. 


Dos ministerio so ta funcionando ya cu tin fondo di DOW y ATA 


Aruba tin 22 mil pensionado 
cu por haya nan derecho via 
di nan mesun partido 

L 
ider di AVP, Mike Eman a mustra cu tin un necesidad gran- 
di na e momentonan aki den pueblo, un sed y un anhe- 
lo grandi, un sentido di inkietud, pa Aruba wordo salba di e 
gobernacion actual y cu e forsa cu ta biba den pueblo aki, 
ta haci di AVP, lo haci e partido e forsa mas grandi di Aruba. 


Ta un forsa cu no ta representa den Mike Eman of candida- 
tonan di AVP pero ta un forsa cu ta representa un pueblo for 
di San Nicolas pa tur otro bario te cu Noord, den tur skina 
cu AVP ta bishitante, por sinti cu pueblo kier wordo libera di 
e gobierno di MEP y RAIZ. 


“Ta e forsanan aki lo haci cu partido AVP lo recupera for di 
loke nos a pasa aden y nos por sinti e forsa aki den barionan 
cu nos a bishita, nos mi ta sinti e apoyo, mi ta sinti e brasa 
caminda ta na altura cu e partido ta pasando den un turbu- 
lencia pero e reto cu nos tin pa bay scapa Aruba, ta bay 
pone cu hunto nos por supera e retonan aki. 


No ta sinti den pueblo e sentimento bibo y determina cu AVP 
ta a partido cu na 1986 a rescata e pais, esaki ta e partido 
cu na 1994 a bolbe rescata e pais, esaki ta e partido cu na 
2017 a entrega un pais totalmente renoba atrobe, pues e 
trayectorio aki ta crea un yamada tambe hende di tur gener- 
acion pa bin dilanti y bisa cu nan kier duna nan aporte na 
nos partido. 


Historia ta mustra cu semper na momento cu situacion dificil 
wordo crea pa un gobernacion cu no tin pueblo na pecho, cu 
no ta trahando pa alivia e dolor di nos pueblo, partido AVP a 
trece e solucion aki pa nos pueblo. 
Semper AVP a bin ta formando politiconan nobo, creando un 
vision caminda interes di henter nos pueblo ta wordo repre- 
senta y sirbi y e yamada aki nos ta sinti den pueblo pa na 
e momento aki y nos por scucha den pueblo e pregunta ta 
kende por lidera e pais, na momento cu Aruba tin e crisis 
aki. 


Un momento caminda ta ser puntra ta kende por bay Hulanda 
y negocia cu Hulanda pa mira si Aruba por wordo libera di 
un Landenpakket cu ta un estorbo pa nos pais aki y nos ta 
scucha diferente bos, hendenan cu kier diferente cos e tarea 
mas importante pa AVP ta pa sincronisa sentimentonan di 
esunnan cu ta bisa manera renobacion di partido y otronan 
cu ta señala cu nan kier stabilidad. 


Nan kier hendenan cu por carga un vision na e momento 
dificil aki cu experencia y conocemento pa saca pais Aruba 
for di e calamidad cu nos ta bibando aden actualmente, pues 
sin duda esaki ta un responsabilidad hopi grandi pa partido 
AVP. 


Na e momentonan aki, ora cu analisa desaroyonan den 
pueblo, nos grandinan para dilanti duda con lo sigui cuida 
nan interes, brindanan e sosten cu nan tin derecho ariba, 
trahadonan cu ta pasando dianan dificil, cu e duda si mañan 
lo tin placa di subsidio pa nan por sigui cuida nos hendenan 
y AVP sin duda ta trahando riba e caminda di solucion, e 
caminda pa trece alivio pa henter e pais, caminda tur hende 
por biba den un forma digno y trankil,” lider di AVP Mike 
Eman a declara. 


Lider di AVP Mike Eman 


Den pueblo tin e anhelo pa un 
gobierno cu tin solucion pa pueblo 

A 
ruba tin un gobierno cu a insisti pa busca 
otro pa culpa di e desaster di su maneho 
di ultimo seis añanan caminda practicamente 
e pais no a conoce un adelanto economico, 
tampoco comercial y tampoco social. 


Rancando miyones for di pueblo y e sector 
comercial gobierno a trata di consolida su 
vision di percura pa su propio interesnan y no 
duna pueblo loke a ser priminti for di 2017 
te cu awor. For di eleccion di 2021 te ainda 
coalicion MEP-RAIZ falta pa presenta un vision 
cu tin ingredientenan pa drecha e situacion 
di e pais den un forma mas ‘sutil’ na luga di 
presiona cartera di pueblo y di comercio pa 
Sali dilanti. 


Ta un berguensa pa sector comercial pa scucha 
siman pasa, Minister di Economia, Geoffrey 
Wever, bin dilanti y papia un set di coy kens 
na luga di keda keto y laga hende kere cu e ta 
bobo pero Geoffrey a insisti pa habri su boca y 
confirma cu e ta bobo. 


Diripiente for di ‘nowhere’ Minister Geoffrey 
ta bin dilanti, den otro intento pa tapa su 
gobierno su fracaso, insistiendo cu 20% di 
negoshinan na Aruba, no ta cumpli cu ley y 
na mes momento ta bisa cu nan ta bay trs di 
esunnan di ‘vraag en aanbod.’ 
No ta algo nobo Minister Wever trece dilanti ya 
cu algun aña caba DIMP a informa cu e depar- 
tamento ta trahando riba esunnan di ‘vraag 
en aanbod’ pa asina busca esunnan cu no ta 
pagando impuesto manera mester ta. 


T A R A L O U N G E 


by 

SUNDAY BRUNCH 


Minister Geoffrey Wever mester sa 
di kico e por of no por papia ariba 


Tin comerciante cu ta kere cu ta miho Minister Wever y su gobierno, 
cuminsa investiga seriamente, cuanto ambtenaar ta cobra tur luna salario 
completo mientras cu nan no ta cumpliendo cu nan obligacionnan pa sirbi 
pueblo. 


Ta net e trahadonan aki a mustra recientemente cu nan ta contra pa gobi- 
erno introduci e ley di ‘loon naar prestatie’ caminda esunnan cu no ta 
cumpli cu nan responsabilidad como trahado publico, tin cu bay cas of 
wordo paga menos, loke lo yuda reduci e gastonan di personal di gobi- 
erno. 
No ta for di awor Minister Wever a bin ta papia y papia, presenta idea tras 
di idea, caminda hasta a yega asina leu cu mescos cu su gobierno, nan ta 
papiando di solucion pa futuro pero no solucion pa e situacion actual cu 
pueblo y comercio ta pasando aden, 
Loke ta pasando na e momentonan aki, ta gobierno di Minister Wever, ta 
insisti pa mata esunnan cu si ta cumpli cu leynan existente y ta impone 
mas impuesto riba e grupo aki pa di e forma aki nan gobierno sigui fiesta, 
sigui derocha placa na famia y amigonan. 


Minister Wever y su gobierno tin cu cuminsa traha pa progreso di e pais, 
pa trece trankilidad den pueblo, alivia tur hende di un inflacion cu su gobi- 
erno a crea pa falta di un vision adecuado of eficiente. 

D 
iasabra pa mas o menos 3’or di marduga 
riba e caminda di Calabas, net den e bocht 
skerpi, chauffeur di un Hyundai Getz tabata 
biniendo di pabou y no a pone tino cu e ta ye- 
gando e bocht skerpi, despues di a lastra un 
brake basta largo, a bay dal contra e cura di 
transha den e bocht. E impacto tabata basta 
fuerte cu e auto a keda pega riba e baranca.  
Mesora a pidi pa presencia di polis, na yegada 
nan a nota cu e homber ta mustra bou influ- 
encia, polis a pidi e chauffeur pa supla pero e 


D 
iadomingo merdia rond di 3’or polis y am- 
bulance a bay pura ariba Avenida Nel- 
son O.Oduber pa un accidente di brommer. 
Na yegada polis a topa cu un brommer, pues 
locual a sosode ta cu e motociclista su a perde 
control ariba e mashin. 


Por a compronde cu e brommer lo tawata 
bayendo zuid, momento cu posiblemente 
door cu e caminda no ta gelijk a pone a 
brommer perde control pa despues bay cay. 
Paramediconan cu a yega e sitio no tawata 
tin mucho cos pa haci, debi cu e motociclista 
tawata bon y tambe tawata tin su helm bisti. 


Motociclista a perde control cu su Yamaha R1 color preto 


Chauffeur a perde control, a bay dal contra un 
cura di transha y a keda pega riba e barancanan 


no tabata coopera cu polis pa supla. No a keda polis nada otro cu detene 
pa core auto bou influencia. 
E auto a wordo confisca y hiba cu takelwagen pa warda di polis. Polis a 
trata na yega den contacto cu e doñonan di cas, a bati porta y bentana 
pero niun hende no a lanta. 

D 
iadomingo merdia rond di 2’or un problema cu tin bas- 
tante tempo andando a termina cu un persona herida, 
despues cu e la wordo gedal cu un auto. Problema hopi tem- 
po andando, mas cu un 1 aña. 


Na e sitio nos a compronde cu e chauffeur di e Hyundai 
Accent a dal un homber cu su auto. Esaki a sosode segun 
informacionnan no oficial, ora cu e lo a wordo invita pa 
presenta na e tereno bashi dilanti Marlboro Ballpark.  


Eynan aparentemente e problema cu tin masha hopi tempo 
andando y cu autoridad (recherchenan) nan sa di dje, lo 
mester a wordo “soluciona”. 


Na e sitio e otro partido lo tawata un pareha. Chauffeur di 
e Accent lo a mira cu a muhe tawata tin algo parecido na 
un boter den su man, mientras e homber tambe tawata tin 
“algo”, kico no ta conoci. 


Chauffeur di Accent lo tawata tin un baseball bat cu ne. No 
ta conoci kico e lo a mira cu e homber tawata tin, aki ta unda 
e la dicidi di subi su Hyundai Accent primi gasolin y dal e 
homber lagando e herida atras. 


E no a bandona e sitio y a warda te ora tanto polisnan y 


tambe ambulancenan a yega. E la conta polis di tur e 
kehonan entrega unda cu 1 aña prome e mes a bira victima 
di agresion, ora cu hendenan yega na e personanan a hink’e.  


Pues autoridadnan sa bon di e caso aki, tin tur datos y toch a 
laga e situacion yega asina leu. Departamentonan concerni 
manera recherche, departamento tecnico tur mester a 
presenta. 
E auto tambe a wordo confisca y hiba di e sitio cu takel- 
wagen.  


D 
iadomingo marduga rond di 1’or ta sosode 
un accidente serio ariba e caminda di Sa- 
bana Liber, unda e rooi ta core pa zuid di camin- 
da. Un solo vehiculo tawata envolvi. Polisnan na 
yegada ta topa cu un Nissan Cube color cora. 


Ta mustra cu e auto a kita bay link y ta dal 
contra troncon di un mata, evitando tambe cu 
e auto bay cay den rooi. Pero, e impacto tawata 
net unda e chauffeur ocasionando cu e la ricibi 
golpinan serio na cabes. 


Na prome instante a solicita pa brandweer, 
pero na yegada ya Paramediconan mes a saca 
e chauffeur.  Den un estado serio e la wordo 
transporta cu urgencia pa Hospital.  


Departamento di trafico y tambe departamento 
tecnico a wordo poni na altura di e accidente 
serio aki. 


Homber gedal cu auto intencionalmente 


Problema bieu a termina cu un herido y un persona deteni 


Chauffeur di Nissan Cube transporta den situacion serio pa Hospital 

M 
as y mas nos sociedad ta wordo confronta cu decisi- 
onnan cu nos ta experiencia como inhusto, incorecto 
y penoso di Gabinete Wever Croes. Pueblo no por haya un 
alivio, pasobra supuestamente no tin “con” pa duna e alivio. 
Schoolnan manera John Wesley College ta wordo cera, pa- 
sobra supuestamente no tin un “con” pa tene habri. Fon- 
donan ta wordo kita di SABA, for di e cuido di nos grandi- 
nan, pasobra supuestamente no tin un “con” pa nan haya e 
fondonan cu nan mester. Awor ta tende di posibel cierre di 
Cas di Cuido na Palisiaweg y Ambiente Feliz p’ariba, pasobra 
supuestamente no tin un “con” pa sostene e fundacionnan. 
E lider di fraccion di AVP, mr. Mike Eman ta bisa cu ora e a 
anuncia cu mester bin un aumento substancial di e placa di 
pensioen pa nos pensionadonan, miembronan di Coalicion 
di Gabinete Wever Croes ta cla pa canta den koor ta “con” 
esaki lo por. 


Prome mester analisa e dicon 
Mr. Mike Eman ta bisa cu e gobernantenan aki y esnan cu ta 
sostene nan a bolter e mundo riba su cabes ora cu ta trata 
algo pa pueblo. Nan no ta puntra nan mes por ehempel ta 
DICON un John Wesley College of un SABA mester di fondo. 
Nan prome reaccion ta “cu no por”. Nan ta analisa mecani- 
camente, technocraticamente, burocarticamente sin envolvi 
vision, necesidad y responsabilidad. Asina nan ta yega na 
bisa nos pueblo cu no tin “con” pa haci esaki of esey. 


Asina nan ta yega na e decisionnan totalmente desconecta 
for di realidad, abstrahi di necesidad y completamente for di 


sla. Eman ta bisa cu ora cu e a goberna tabata wak prome 
kico e necesidad di pueblo ta. DICON mester duna un alivio, 
dicon mester aumenta bijstand, dicon mester introduci un 
schoolkinderentoeslag, dicon mester introduci un pensioen 
general, dicon mester drecha y renoba, schoolnan, bari- 
onan, monumentonan y centronan di ciudad. Ora cu bo haci 
e analisis nan aki y mira e urgencia, sinti berdaderamente e 
dolor y necesidad, bo ta hacie bo tarea pa haya e “con” pa 
hacie. E gobierno aki no ta interesa den e hende, den neces- 
idad, den e dolor, den e vision, pero ta gara tene na un “con” 
pa rechasa necesidadnan di pueblo y Aruba. 


Pero ta bisto si cu ora di yuda “friends & family” ta haya CON 
pa hacie hopi lihe. E ora no falta creatividad y tampoco senti- 
mento pa yuda tata, ruman, primo of sua. Mientrastanto a 
ranca mas di 1200 miyon florin, 1.2 miljard, for di pueblo cu 
aumento di BBO y otro medidanan. E ora si no ta puntra ta 
“con” pueblo por paga pa esaki. Ta ora cu ta trata di pueblo 
si ta mira cu no tin boluntad pa yega na e “con”. E contesta 
ta simpel. “Cuminsa habri boso wowo, boso consenshi y 
curason y mira e “dicon” anto podise lo por haya e caminda 
“con” pa yuda nos Pueblo y Pais, e lider di oposicion mr. 
Mike Eman a termina bisando. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Lider di fraccion di AVP, mr. Mike Eman: 


Prome mester puntra “dicon” 
pa despues busca e “con” 

P 
artido AVP a yama un reunion di Parlamento pa haya in- 
formacion y splicacion di Minister Ursell Arends tocante 
di e situacion alarmante cu e cuido medico den casnan di 
anciano cu ta cay bou di fundacion SABA. E preocupacion 
grandi ta pa e cuido medico di centenares di nos hendenan 
grandi. Pero tambe pa e 300 trahadonan di e instituto aki. 


Parlamentario y lider di partido AVP, Mike Eman, a mustra 
cu despues di a scucha Minister Ursell Arends papia riba e 
situacion den casnan di anciano di SABA, e preocupacion 
a bira mucho mas grandi, mirando e forma con e minister 
a describi e situacion cu tin na e momentonan aki y e falta 
di boluntad pa yega na un solucion hunto cu SABA. “Nos 
a keda mas preocupa cu ora nos a solicita pa e reunion 
aki, despues di scucha e contestanan cu e Minister a duna. 
Prome cu e reunion tabatin un speransa ainda cu lo por tin 
algo di un dialogo entre gobierno y e instituto cu ta percura 
pa cuido di nos grandinan y cu tin 300 empleado den dife- 
rente cas riba Aruba.” 


Cuido medico na SABA poni na peliger 
Pa algun aña caba SABA no ta haya subsidio di gobierno pa 
e cuido medico di e ancianonan den casnan di SABA. E situ- 
acion ta bira pio cada dia y p’esey SABA a pidi e minister 
pa reuni cun’e pa haya un solucion con pa duna nos gran- 
dinan e cuido medico cu nan tin mester. Lider di AVP den un 
forma obviamente preocupa a splica: “No ta cualkier insti- 
tuto esaki ta, pero uno cu 300 empleado cu ta percura pa 
cuida nos grandinan. Awor ta bin tende di minister Arends 
cu e conflicto a yega na tal indole, cu e Minister no tin confi- 
ansa mas den e Raad van Bestuur y tampoco den e Raad van 
Toezicht di SABA.” Esaki kier men cu e minister ta nenga di 
sinta na mesa cu SABA pa busca un solucion. E ta nifica cu 
minister ta nenga di subsidia e cuido medico di nos grand- 
inan. Mike Eman: “E ora ta lanta e pregunta ta unda e cuido 
di nos grandinan ta keda? Minister no kier dialoga pa yega na 
un solucion y e no kier subsidia e cuido. Pues tin un ‘patstel- 
ling”. Un situacion sin salida. Y e minister responsabel pa 
cuido di grandinan no kier haci nada! 


Minister ta corta den cuido y den salario 
E minister a bisa den Parlamento cu e no a corta den cuido 
di nos grandinan pero den salario di trahadonan. Mike Eman: 
“Ora cu scucha Minister bisa cu no a corta, anto e ora ta dificil 
pa compronde ta kico nos a lesa. Nos a lesa cartanan di SABA 
den cual ta ser mustra cu pa tres aña caba, tin reduccion den 
subsidio di e fundacion pero Minister Arends ta pretende cu 


ta for di salario di trahadonan a kita placa, como si fuera 
cu esey si ta bon. Ta trata di 300 hende cu ta cuida nos 
grandinan. Cu ta haci nan maximo esfuerso pa e grandinan 
ta comodo, ta wordo bon cuida. Ta trata di hendenan cu ta 
esunnan ‘handen aan bed’, figuranan principal den cuido di 
e grandinan den e luganan aki. Ta hendenan cu ta esunnan 
mas importante cu cualkier otro cos, mas importante cu e 
edificio, cu materialnan di cuido cu SABA mester pa duna 
e cuido cu e tin cu duna. Anto pa e cuido importante aki, 
Minister ta bin bisa cu e no a corta den placa di SABA, pero 
si a corta di trahadonan. Comsifuera cu esey si ta aceptabel. 
Ainda nan salario ta corta!” 


Falta di responsabilidad y boluntad 
No ta conoci kico ta bay pasa awor cu e cuido pa nos gran- 
dinan den casnan bou di SABA. E actitud di e minister Ursell 
Arends no ta duna niun speransa. Mike Eman: “No ta nada 
straño cu e yega na e punto dificil cu tin na SABA actual- 
mente, ya cu ora cu lesa cu ta for di aña pasa SABA a dirigi 
un carta na e minister cu e peticion cu nan kier sinta cu e 
Minister. Pero nunca nan a ricibi ni un reaccion, apesar di a 
haci e peticion aki na varios ocasion. Nan a pidi un reunion 
pa dialoga y elabora riba temanan cual a ser pidi no uno pero 
“herhaardelijk”. Pero e minister nunca a reacciona. Pero e 
mesun minister ta bin bisa cu e ta contra cu SABA ta duna e 
servicio di cuido medico (‘verpleegzorg’) na nos grandinan. 
Awor e ta pretende cu e no ta bay paga pa esaki, cual ta 
splica e situacion cu tin den e casnan di cuido aki. Minister 
Ursell Arends y su gobierno no kier soluciona e situacion 
critico aki, cu tur e riesgonan delicado cu e ta trece cune pa 
nos grandinan. SABA den carta pa gobierno SABA ta bati 
alarma pa e riesgo di un calamidad dor di falta di placa pa 
cuido medico den casnan di nos grandinan: “Het ontstane 
risico op het zich voordoen van ernstige calamiteiten door 
tekortschietende financiering is onaanvaardbaar”. E lider di 
oposicion, Mike Eman ta entvatisa cu e situacion aki ta hopi 
preocupante pa nos grandinan den cas di nos grandinan. 


Lider di fraccion di AVP Mike Eman 


Grandinan bou cuido di SABA y 300 trahado den 
confrontacion cu un minister sin vision y sin boluntad 

P 
artido Curpa ta sigui constata mas problema. 
Mantencion di caminda manera na Columbus- 
traat y Palm Beach. Problema cu parkeermeters y 
problema cu e planta di purificacion na Bubaliplas. 
Den pasado a laga traha un canal pa e awa sushi 
bay lama, pero esaki a haci e problema mas grandi 
ainda. A wordo traha un rapport cu ta bisa cu nos 
lama ta contamina. Esey por ta un di e motibonan 
cu e coralnan tin malesa? Otro dimension di falta 
di atende cu e planta di purificacion ta e molester 
di awa sushi riba e caminda dilanti Rio Hotel. Un 
holo stinki cu ta afecta hotelnan paso turistanan 
no por come den restaurant pa via di e holo stinki. 


Esaki ta un problema no solamente pa e hotelnan 
den vecindario pero tambe pa restaurantnan cu a 
manda señal caba pa gobierno cu prijs di produc- 
tonan tur siman ta cambia y ta bira mas caro. E 
gobierno aki tin casi 2 aña sinta pero no a haci 
nada riba e planta di purificacion na Bubaliplas te 
dia di awe. Tur cos ta mustra cu e minister encarga 
cu Bubaliplas no por ni maneha su pret-pakket. Su 
man ta mara paso no tin nada poni riba e presu- 
puesto di 2023 y riba dje kier hinca e planta bao 
di Utilities NV. Di e forma ey kier laba man, pero 
ta lubida cu Utilities ta mucha manda di e mesun 
gobierno. 


Recientemente a sali na cla cu e minister encarga 
cu nos grandinan ta nenga di sinta na mesa cu 
exponentenan di Saba. E minister di Asunto di 
Grandinan a score hopi malo pa locual ta e trato 
cu e ta dunando nos grandinan. Gobierno a bin cu 
e eigenbijdrage na AZV y pa esnan cu ta biba di 
awg.1300,=. Gobierno no ta saca un man pa duna 
nan un miho calidad di bida. Tin hopi necesidad 
den pueblo pero gobierno no a pensa prome cu a 
regala Citgo 175 miyon di dollar. Tur caminda ta 
ranca placa y gobierno ta sigui malgasta placa di 
pueblo. 


E ministernan di partido RAIZ ta luci hopi malo 
pa locual ta trata nan respectivo carteranan. Tur 
ta cos ta mustra cu e minister ta bay dal su dede 
cu e parkeermeters paso enbes di gana placa 
lo bay hiba un perdida y ta caba di mata e poco 
negoshinan cu a keda den nos centro di ciudad. E 
medidanan di partido RAIZ a trese mas disgusto 
den pueblo y e BBO na frontera lo no drenta na 


Eric Ras (Curpa): 


Aruba ta na rand di un abismo financiero y di moral 


vigor paso e ley no a ni yega Parlamento. Esaki por ta un strategia pa campaña. 


Hopi reunion scondi ta tumando luga y nos por mira cu nos ta den campaña. 
E lunanan nos dilanti ta bay ta duro paso e prijs di cuminda ta sigui subi y e 
scarsedad di alimento ta bira cada dia cu pasa mas grandi. Pueblo no lubida cu 
na Merca tin 1900 industria di alimento a kima. Hulanda cu ta un di e paisnan 
mas grandi di exportacion no ta produci. E agricultornan Hulandes ta drenta 
accion den e dianan nos dilanti paso gobierno Hulandes ta sigui pone presion pa 
kita terenonan for di agricultornan aki mientras e Prome Minister y e Minister di 
Finansa ta na Portugal den reunion porta cera cu Club Bilderberg. 


Nos por corda cu minister president a expresa cu e ley di matrimonio di mesun 
sexo lo por yega Parlamento den luna di april/mei 2023. E ley aki ta parti di 
desaroyo sostenibel agenda 2030 cu nos gobierno ta forma parti di dje. Nos 
por mira cu tur hende ta keto. Nos parlamentarionan supuestamente Cristian ta 
sigui sostene nos gobierno den su maldad. E agenda aki ta destrui e famia crea 
pa Dios y desgracia nos yiunan. 


Danki Dios na Italia a lanta para un muhe balente catolico, Prome Minister 
Giorgia Meloni y bisa cu na Italia ta homber y muhe tin. Tambe a prohibi e carni 
sintetico y e pueblo Italiano lo no come insecto. Na San Salvador pueblo a scoge 
un president Cristian Nayib Bukele cu a trece un cambio despues di tabata un 
pais violento cu hopi crimen awor ta reina paz y e economia di e pais ta creci- 
endo. Unda Dios ta den gobierno tin husticia pero un gobierno sin Dios ta reina 
inhusticia. Partido Curpa e unico alternativa. 


INVITACION pa fielnan y debotonan asisti na un Tridium na Honor di 
Spiritu Santo. 


Lo cuminsa Diahuebs 25, Diabierna 26 y Diasabra 27 di Mei 2023. 
Orario di e Tridium ta atardi pa 6PM sigui pa Santo Sacrificio di misa pa 
7PM. 


Diadomingo 28 di Mei lo celebra misanan 7:00am, 9:00am, 11:00am y 
7:00 PM. 


Pastor Stanislao ta invita tur deboto y Pueblo di Aruba pa bin na e Tridium 
na Honor di Spirito Santo y hunto celebra Diadomingo di Pentecoste 28 
di Mei 2023. 


Pa tur fielnan ricibi e Shete Donnan Sagrado di Spirito Santo. 


Tridium na Honor di Spirito Santo 
na Pro Catedral San Francisco 

P 
artido MEP un biaha mas a tuma nota di ex- 
presionnan y atakenan di Armand Hessels 
contra integridad di nos partido. Partido MEP ta 
informa señor Hessels cu ningun momento den 
trayectoria di e dos partidonan, por compara 
Partido MEP cu e Partido AVP. Aki na Aruba, tur 
hende sa cu AVP ta academia di corupcion y ta 
practica, instrui y gradua pa corupcion riba tur 
nivel. 


Señor Hessels, manera tur hende, tambe ta wak 
e tendencia aki di corupcion di e partido di Mike 
Eman. Pero señor Hessels ta keda ignora e prac- 
tica di corupcion y falta total di integridad di e 
partido berde. Pero cu keda ciego na e instituto 
di corupcion di AVP, no kiermeen cu por compara 
nos partido prestigioso cu Partido AVP. 


Pregunta cu Partido MEP tin na Hessels ta, dicon 
ta e so no ta wak e tendencia di corupcion den 
AVP. Cu esaki tambe, Partido MEP ta pensa cu 
ta tempo pa Hessels retira. Nunca Hessels por a 


Partido MEP na Armand Hessels: 
MEP no ta competi 
cu AVP den nada 


AVP ta academia di corupcion 
y tur hende sa esey 


mira e panorama politico cu un bril obhetivo. Semper el a defende AVP 
apesar di tur corupcion di e partido berde. Y awor na final di su carera, 
atrobe Hessels ta defende y compara Partido MEP cu e Partido AVP cu 
ta un academia di corupcion. 


Hessels no ta wak con AVP ta brasando te ainda corupcion siendo cu 
MEP ta rechasa corupcion. Den AVP e politico corupto ta wordo premia 
y brasa, den MEP e Politico corupto mester retira. AVP kier cambia ley 
pa acomoda politico corupto y tene nan na mando. MEP a Bin cu ley pa 
obliga e politico corupto pa retira. AVP no a haci nada riba e tereno pa 
combati corupcion. Pasobra con nan por, si nan tin corupcion bon duro 
brasa? Al contrario, Partido MEP, bou liderazgo di Lider Evelyn Wever- 
Croes, ta esnan cu den historia di pais Aruba a haci enormemente hopi 
pa logra mas integridad na Aruba. 


Ta bon pa recorda Hessels di tur esaki: 
1) Lider di MEP a institui 
Bureau Integriteit Aruba, 
algo unico na Aruba y den 
Reino. 
2) Pa companianan estatal 
a 
introduci 
Corporate 
Governance Code 
3) A traves di e Comision 
pa fortifica nos sistema 
democratico, cu nos lider a 
institui, ta traha riba inde- 
pendisacion di nos insti- 
tutonan halto di estado 
4) Introduccion di ombudsman 
5) Ley di screening y integridad di ministernan 
6) Ley di financiamento di partidonan politico 
7) Introduccion di e Wever-Croes-Norm 
8) Gobierno a contribui financieramente cu 100 mil florin na e “National 
Integrity Scan” cu a wordo haci pa prome biaha na Aruba, hunto cu 
Saxion University, Universidad di Aruba y Hessels mes; y a base di e 
recomendacionnan awor Minister di Integridad Ursell Arends ta trah- 
ando un strategia di integridad 


Esakinan ta apenas algun di e pasonan grandi tuma riba tereno di inte- 
gridad desde cu Evelyn Wever-Croes a bira minister president, y cu ta 
logronan di su propio esfuerso. Nunca antes den historia di nos pais, 
asina tanto a wordo haci riba e tereno aki. 


Cu e lista di loke MEP a haci riba e tereno di integridad y pa combati 
corupcion, y e lista di AVP cu ta contene practica, con pa haci corup- 
cion, con pa brasa corupcion, con pa halsa corupcion y acomoda politi- 
conan corupto, no por haci comparacion algun entre MEP y AVP. 


MEP ta keda un Partido integro mientras cu AVP ta pasa pa historia di 
nos pais como e Partido mas corupto, e partido cu ta brasa corupcion. 
Pues e comparacion y atakenan di Hessels sigur no ta na su luga! 

R 
ecientemente, fundado y head-coach di Giants 
Aquatics Aruba, señor Jordy Groters, a firma un 
contract cu e marca renombra TYR sport y asina 
Giants Aquatics Aruba ta bira un TYR team. 


Esaki ta prome biaha den e mundo di natacion na 
Aruba, cu un marca internacional ta asocia su mes 
cu un team local, haciendo e di dos TYR team di 
natacion den Caribe. Cu esaki, Giants Aquatics 
Aruba su landadonan, e coachnan y e team 
completo ta gosa di privilegionan special y lo carga 
e marca durante competencianan grandi nacional 
y internacional. 


Cu e gran logro aki, ta keda proba cu Giants Aquatics 
Aruba, cu apenas tres aña di existencia y contando 
cu 56 landado competitivo y mas cu 30 master 
swimmers, ta avansando rapidamente, cumpliendo 
cu e vision di crea oportunidad pa landadonan di 
Aruba y ta un team di natacion innovativo. 


Giants Aquatics Aruba ta bira un TYR team 

A 
ruba Lions Club sirbiendo Aruba su comunidad 
desde 1947 ta masha orguyoso di e team di ho- 
bennan di Leo Club Aruba. Trabou boluntario ta ma- 
sha dushi y satisfactorio y mas ainda ora por incul- 
ca esaki den nos hobennan cu ta e futuro lidernan di 
nos isla. 


Keto bay den cuadro di 75 aña di celebracion Aruba 
Lions Club cu tin como e meta semper di yuda den 
comunidad ta sigui duna su aporte den diferente 
area. Siman pasa e grupo di hobennan di Leo Club a 
organisa un evento pa colecta saconan y blekinan di 
cuminda di cacho na e Club di Aruba Lions Club y a 
ricibi hopi bon reaccion di comunidad pa logra haya 
basta cuminda pa Luna Foundation. 


E fin di siman cu a caba di pasa, Leo Club Aruba a 
bishita Luna Foundation pa asina haci entrega di tur 
e cumindanan pa cacho cu nan a recauda. Ademas 
riba e dia aki, e muchanan a yuda tambe pa haci e 
luga limpi, verf, duna e bestianan cuminda y asina 
contribui na e bunita trabou boluntario di Luna 
Foundation. 


Pa e muchanan esaki tawata un experencia unico y 
asina siña e trabou di conscientisacion, trabou den 
ekipo, trabou boluntario y ademas siña balora bida 
door di stima bestia tambe. 


Luna Foundation a aprecia e ayudo aki cu ta di hopi 
balor pa nan y sigur pa e animalnan tambe cu tambe 
tin un bida y esaki sigur lo motiva nan pa asina nan 
por sigui rescata cachonan cu ta wordo maltrata. 


E muchanan de LEO Club Aruba a haya como mensahe 
pa sigui conscientisa pueblo, pa NO maltrata bestia 
paso esaki no ta nos cultura y nan tambe tin derecho 
pa biba bon. 
Un palabra di pabien na Lion Liza Roberts cu ta 
dirigi e grupo aki di Leo Club Aruba y na e hobennan 
balente pa nan empeño y dedicacion. 


Proximo evento di Aruba Lions Club ta diasabra 3 di 
Juni na Engelandstraat 11 cual ta un e Heath Fair 
2023 cu lo ta di 9or di mainta pa 3or di atardi. 


Aruba Lions Club tambe ta motiva e 
hoben pa duna un man den Sociedad 


Leo Club Aruba a organisa un bunita actividad pa Luna Foundation 

A 
pesar cu pa siglonan Papiamento tawata y te ainda ta e 
idioma dominante di parti grandi di poblacion di Aruba, 
a dura te aña 2003 pa Papiamento keda legalmente recono- 
ci como idioma oficial na Aruba. Esey banda di Hulandes cu 
tawata e unico idioma oficial na Aruba. 


Diadomingo awor ta 20 aña pasa cu e reconocimento a tuma 
luga. Esey ta un dia pa celebra y alabes un dia pa reflex- 
iona. Pa puntra nos mes ki beneficio e reconocimento di 
Papiamento como idioma oficial a trece pa Aruba den e 20 
añanan cu a pasa. 


Nos por haci nos mes diferente pregunta, manera: 
• Kico el a nifica pa e instancianan di Gobierno cu ta sirbi 
pueblo di Aruba cu no ta domina Hulandes? 


• Kico el a nifica pa Corte di Husticia cu ta atende cu hablante 
di Papiamento cu no ta domina Hulandes? 


• Kico el a nifica pa enseñansa na Aruba, cu ta consisti di 
mayoria di alumno cu ta di habla Papiamento y cu na scol ta 
haya les na Hulandes y material destina pa alumno Hulandes? 


Ta di aprecia cu cierto instancia di Gobierno ta tene cuenta 
(asina leu cu por) cu uzo di idioma cu e cliente ta domina pa 
atende e cliente. Y ta di aprecia cu basta aña pasa Gobierno 
a duna trahado e posibilidad pa sigui curso con skirbi bon 
Papiamento; lastimamente esaki no a continua. 


Den Corte di Husticia ta asina importante pa tin compren- 
demento entre abogado, cliente y hues. Un persona mester 
por defende su mes den su idioma materno den su propio 
pais. No ta tempo pa nos tratamento den corte y nos leynan 
ta tambe na Papiamento? 


Recientemente Fundacion Lanta Papiamento a tuma nota di 
decisionnan recien di gobierno pa no ehecuta e scol cu lo 
a yama Scol Arubano Multilingual, cu ta dirigi riba siña na 
Papiamento y siña diferente idioma stranhero como materia 
na scol. Ta aproba mundialmente cu siñamento real, pues 
compronde loke ta siña, ta depende hopi di comprension di 
e idioma den cual maestro/o ta splica loke e alumno mester 
siña. E idioma ey mester ta su idioma materno dominante. 
Y na Aruba esey, pa gran mayoria di nos alumnonan, ta 
Papiamento. 


Despues di añanan largo di investigacion (e.o. UNESCO, 
Corsou, Aruba mes, desde dr. Nelly Prins-Winkel te na e buki 
di dr. Joyce Pereira y di dr. Eric Mijts) y notanan manera ‘Habri 
porta pa nos drenta’ y varios mas, describiendo motibo di 
fayonan continuo na scol manera porcentahe di keda sinta, 
drop out, porcentahe pober di cantidad di alumno cu ta yega 
na enseñansa mas avansa, a scoge pa e alumno pasa mas 
pronto posibel pa les na Hulandes. Escogencia a tuma luga 
pa motibo di falta di data (no a tene cuenta cu tur e notanan 
existente) y pa falta di aceptacion di directivanan di scol! 


Hulandes ta un idioma oficial na Aruba, pero e ta alabes 
tambe e idioma menos uza y scucha na Aruba, sigur pa nos 
muchanan y hobennan. Pues den e idioma menos domina pa 
e alumno, menos comprendibel, kier sigui dun’e enseñansa, 
lagando un banda e plan di Scol Arubano Multilingual. 


Berdad ta cu, fuera di tin un grupito cu ta logra riba nan 
mes, tin tambe un grupo di mayor cu por paga pa nan yiu 
por haya bijles (a investiga acaso cuanto?) y tur gasto di 
scol y asina un parti limita di alumno na Aruba ta yega leu 
den estudio. Pero bon enseñansa ta conta pa tur toch? 


Papiamento, nos idioma, nos derecho! 


Fundacion Lanta Papiamento ta recorda 


Dia 21 di mei ta 20 aña cu Papiamento 
a bira idioma oficial na Aruba 

D 
ia 21 di mei ta cumpli 20 aña 
cu Papiamento a keda oficialisa 
door di Parlamento di Aruba como 
idioma oficial di Aruba banda di Hu- 
landes. Desde e momento eynan, tur 
corespondencia oficial, por ehemp- 
el, un carta dirigi na Gobierno por 
ta na Papiamento of na Hulandes. 


Nos idioma Papiamento ta un di e 
simbolonan nacional di identidad 
esencial cu ta forma parti di nos 
herencia cultural, y ta e vehiculo 
mas uza como medio di comunica- 
cion. 
Papiamento ta e lenga materno 
di gran mayoria di nos pobla- 
cion, e ta conecta nos cu otro, pa 
crea momento bunita y inolvidabel. 
Papiamento t’e wes’i lomba di nos 
historia y desaroyo. E ta curason di 
nos cultura. Papiamento ta uni nos 
como Pueblo pa hunto nos genera 
amor y respet pa cultura di nos Pais. 


E resultado di e Censo piloto di aña 
2019 ta mustra cu Papiamento ta e 
idioma mas uza na cas. Di e 4 idio- 
manan mas papia den e hogarnan na 
Aruba, 80% ta papia Papiamento. 
Mayoria persona cu no ta naci na 
Aruba, 58%, ta papia Papiamento 
na cas. E cifranan aki ta mustra cu 
Papiamento ta e idioma preferi pa 
nos comunica cu otro. 


Minister di Cultura Xiomara Maduro 
ta extende un invitacion pa cada 
un di nos haya reflexiona riba 
e balor cu nos ta duna na nos 
idioma Papiamento. Papia y skirbi 
Papiamento 
ta 
un 
responsabi- 
lidad di nos tur. Ban nos tur siña 
aprecia, stima y cuida nos idioma 
Papiamento, pa nos mes y pa nos 
futuro generacionnan. 


Minister Maduro na ocasion di 20 aña Papiamento como idioma oficial di nos Pais: 
Papiamento ta responsabilidad di nos tur, ban apreci’e, 
stim’e y cui’de pa nos mes y futuro generacionnan 

WILLEMSTAD - Diabierna 19 di mei 2023 alrededor di 
21.23’or, Central di Polis a ricibi yamada di un caso di tira- 
mento cu a tuma luga den Caya Nubia y cu lo mester tin un 
homber gravemente herida benta abou. 
Mesora a dirigi algun unidad di polis na e sitio. Na yegada di 
e prome unidad, el a bin topa un homber drumi riba caya cu 
varios herida di bala procedente di arma di candela na dife- 
rente parti di su curpa. 
E victima ya no tabata duna señal di bida na e momentonan 
ey. 
Personal di ambulance tambe cu a yega, no por a haci nada 
mas pa e victima. 
For di investigacion preliminar a sali na cla cu e victima 
tabata riba un plenchi dilanti di su cas, na momento cu 
desconocinan a pasa den un vehiculo y los algun tiro dirigi 
riba dje, pa despues huy for di e sitio. 
Mas despues dokter di polis cu tambe tabata presente, a 
constata morto di e homber Jorvien Antonio LLOYD, nace dia 


22 di juli 2002 na Corsou. 
Riba ordo di fiscal di Ministerio Publico a confisca e curpa 
sin bida pa mas investigacion. 
Den cuadro di e investigacion, polis a confisca algun cashi di 
bala tambe na e sitio di crimen. 


Caso di tiramento cu morto 


WILLEMSTAD - Diasabra 20 di mei 2023 alrededor di 18.37’or, Central 
di Polis a dirigi un unidad pa Argentinaweg, pa un accidente di trafico den 
cua tabatin un ciclista envolvi. 
Na yegada di e unidad el a bin topa un accidente entre un auto di famia y 
un baiskel. 
Personal di ambulance ya tabata tratando e ciclista victima cu a ricibi 
bastante sla debi na e impacto. For di investigacion preliminar a sali na cla 
cu chauffeur di e auto di famia tabata core riba Argentinaweg den direc- 
cion di F.D. Rooseveltweg. 
Dado momento el a nota un baiskel ta bini riba dje den direccion contrali, 
pero riba e mesun lado cu e tabata core. E chauffeur di e auto a trata na 
kita pa e baiskel pero no por a evita cu ambos a dal practicamente frontal 
contra di otro. 
Cu urgencia ambulance a transporta e victima pa sala di emergencia di 
C.M.C., pa ricibi tratamento medico. 
Personal di Departamento di Trafico ta continua cu e investigacion. 


Accidente di trafico cu herido 
Cas ta kima 
completo 


WILLEMSTAD - Diasabra 20 di mei 2023 
alrededor di 23.15’or, Central di Polis a 
dirigi un unidad pa Curacaostraat, pa un 
cas cu tabata na candela. 
Na yegada di e unidad el, a bin topa un cas 
di palo consistiendo di dos parti, cu tabata 
completamente na candela. Personal di 
brandweer cu a yega mesora na e sitio a 
trata na combati e candela, pero no por a 
evita cu e cas a kima completo. 
Personal di Departamento di Recherche ta 
continua cu e investigacion. 

Fortaleza pa Famia 


MAL influencia ta core rond mundo, y ta buscando hende pa destrui, tur hende ta vulnerabel na mal influencia, e por 
drenta den bo, door di locual bo ta scucha mira of lesa, y hopi biaha e enemigo ta uza hendenan yega na bo pa trece mal 
influencia pa bo. 


E palabra di Dios ta avisa nos pa tene cuenta cu mal influencia: 
Esun cu ta anda cu hende sabi lo ta sabi, ma un compañero di hende bobo lo sufri daño (Proverbionan 13:20). 
Mal influencia ta bini di hende Orguyoso, Arogante, Stimado di nan mes, sin respet pa Dios y pa hende, y hopi biaha ta 
hende cu ta den posicion, of figura publico, cu nan actitud ta representa mal influencia. 


Un bida yena cu inmoralidad ta representa mal influencia, aunke bo por dorne cu chuculati, e ta keda un mal influencia. 
Un pareha casa cu ta bibando den adulterio, nan por ta rico, cu hopi propiedad, bon studia, den posicion halto den comu- 
nidad, ta treciendo mal influencia, pa nan yiunan, famia y comunidad. 
Laga nos no cera wowo pa berdad, ni tampoco purba tapa solo cu un dede, pero tur e asuntonan cual ta bay contra e 
palabra di Dios, cual mundo ta aplaudi, y cual ley kier aproba, ta mal influencia y abominacion den bista di Dios. 


Den un palabra bisa cu tin cos cu hende ta aplaudi, apoya, biba cune, defende, bay na malo cu otro, y hasta hiba otro 
dilanti di corte, pasobra esun a bisa algo cu nan no ta gusta, cu nan ta completamente na altura cu nan comportacion ta 
un campo di mal influencia. 


Un tata of mama cu tur dia ta burachi, droga, den violencia domestico, ta dunando mal influencia na nan yiunan. 


Mal influencia tin un efecto masha fuerte riba bida di hende e por yena bo: Cu inhusticia, maldad, golosidad, perversidad, 
yen di envidia, matamento, pleito, engaño, malisia, nan ta haci redo, calumniado, odiado di Dios, grosero, desobedecido 
na mayornan, sin comprondemento, inconfiabel, sin amor, sin misericordia (Romanonan 1:28-29). 


Esaki ta nifica cu nos por rechasa mal influencia for di nos bida, nos por arepenti di nos mal comportacion, y Dios mes lo 
haci e cambio necesario den nos curason. 


Den hopi caso nos por mira con mal influencia tin nos hubentud domina, cu odio cual ta hibando na crimen, cu flohera 
haciendo nan bendiendo y mula di droga, causando asina cu nan no ta honra nan tata y mama, pero nan ta biba den un 
rebeldia cual ta hiba nan na destruccion. 


Mal influencia no ta amigo di ningun hende, tin biaha mal influencia, ta hiba bo den un perdida di trabao, matrimonio y 
famia. Pasobra ta esey ta e plan di diabel pa horta mata y destrui. 


Esun cu ta odia, ta disimula esey cu su lepnan, ma den su curason e ta montona engaño. Ora cu e papia, cariñoso asina, 
no kere, pasobra tin shete abominacion den su curason. 


Maske su odio ta purba di tapa su mes cu engaño, su maldad lo wordo revela dilanti di asamblea. 
Esun cu coba un pos lo cay aden, y esun cu bolter un piedra e piedra lo lora bin bek riba dje. 


Cada cos haci bao di mal influencia tin consecuencia ferfelo pa nos bida, pasobra hopi biaha e ta haci mas daño na nos 
mes y nos prohimo cu nos ta kere. 


E bon influencia ta bini di Dios, e bon influencia ta dorna cu amor cu pas y positivismo, e bon influencia ta liber di pleito, 
y ta yena cu humildad, cla pa sirbi tur momento, dunando gloria na Dios. 


Sinceramente, Pastor Marcel Balootje 


Mal influencia ta enemigo di integridad y bon caracter 

Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” - Salmo 62:1 


Cu dolor na nos curason, nos ta participa 
fayecimento di nos ser keri: 
Sr. Jordăo 
Lino de Moura 
Cariñosamente yama “Apoy of Lino” 
*01-11-1934 - †16-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Flora Maria Rasmijn 
*21-12-1967 – †10-05-2023 


Acto di entiero lo wordo anuncia despues. 


“Bou di alanan di Dios mi ta sigur” 
Abo ku ta biba bou di amparo di Altisimo, 
ta hospedá den sombra di Dios 
Omnipotente, bisa Señor: 
“Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 


Cu inmenso dolor na nos curason, nos ta anuncia 
fayecimento di: 


Anna Henrietta 
Yearwood-Broadbelt 
*23-01-1941 - †16-05-2023 


Acto di entiero lo wordo anuncia despues. 


He will wipe away every tear from their eyes 
And death shall be no more 
There will no longer be any 
Mourning, Crying, or Pain 
For The Old Order of Things Have Passed Away 
Revelation 21:4 


Cu honda pena pero conforme cu boluntad di 
Dios, nos ta anuncia fayecimento di nos Mama, 
Wela, Bisawela y Ruman stima: 


Sra. Francisca 
Cathalina Croes 
cariñosamente jama: “Ina y oma” 
*09-03-1936 - †15-05-2023 


Na nomber di su: 
Tanta stima: 
Ana Maria Maduro y famia 


Yiunan: 
Marilyn y Erwin Faro- Gordijk 
† Violette Gordijk 
Ivan y Evelyn Gordijk- Jansen 
Albert Frans y Diana Vega 
Daisy Frans 
Gino y Monica Frans -Maduro 
† Xavier Frans y Lupe Frans- Carrion 
Benjamin y Shirley Rosemary Frans- Florencio 
Nieta y nietonan: 
Jo-Ann, Iwert, Evy, Emi, Francheska, Derrick, 
Shawn, Daislene, Loesbella, Lou-Ann, Milangelo, 
Karienne, Lyanne, Gio, Jordy, Chase, Ashley, 
Xianthy, Françoise, Benjamin 


Bisanieta y Bisanietonan: 
Luca, Adeevah, Emma, Diana, Davauca, Xavier 


Tata di su yiunan: 
† Ivan Gordijk, † Franklin Frans 


Rumannan: 
Alexander y †Chichi Croes- Croes 
†Rafael y †Chichita Croes- Wever 
Edwin y Jagoda Mansell- Tomala 
Raymondy Rita Mansell- Giel 
Roland Mansell y Teodomira Mansell- Martinez 
Lucille Mansell- Bethancourt 
† James Mansell 
Harold y Krystyna Mansell- Zurek 
Elvia y Johan Vlakke- Mansell 


Subrina y subrinonan, primo y primanan, Comer y 
compernan, y ihanan, 


Ayudante di cas: Gladys Chacon 
Amigo di cas: Cesar Solano Jaramillo 


Su ex trahadornan di Papillon Snacktruck: 
Saintersul, Rosette, Calin, Gracia, Odette 


Famianan: Geerman, Kelly, Croes, Gordijk, 
Jansen, Frans, Mansell, Faro, Vega, Lacle, 
Maduro, Carrion, Florencio, Thijsen, Bethancourt, 
Pimienta. 


Acto di entiero lo tuma lugar, diamars día 23 di 
mei 2023 na misa Sagrado Curason na Savaneta, 
di 2or pa 4or di atardi. Después lo sali bai pa 
santana católico na Savaneta. 


Disculpa nos cu si den nos tristeza nos por a 
lubida algún famia y conocirnan. 


Nos ta lamenta cu después di misa nos no ta 
ricibi bishita na cas. 
En vez di flor of krans lo ta bai tin un box pa 
donación na Cas Marie 


“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa 
E ta restaura mi alma”. 
Salmo: 23 


A bai sosega den brasa di señor nos mama, 
wela, ruman y tanta stima: 


Griselda 
Theresia Maduro 
Mihor conoci como: 
“Gracy, Grace, Oma, Teti y Tante Grace “ 
*19-01-1945 †18-05-2023 


Na nomber di su: 
Yiu: 
Marc de Man 


Nietonan: 
Marc Kock 
Xendrick de Man 
Rumannan: 
Rudy y Sofia Maduro-Kock 
Nick Mary Jane Maduro 


Staff y personal di Cas di Machi. 


Sobrino(a)nan, henter famia, amistad y 
conocirnan ta invita tur amigo y conocirnan 
pa asisti na e acto di entiero cu lo tuma lugar 
Diabierna 26 di Mei 2023 di 9or am pa 11or am 
na Aurora Funeral Home y despues lo sali bai pa 
santana catolico na Playa. 


Enbes di manda flor of krans lo tin un donation 
box pa cas di machi. 


Nos ta lamenta cu despues di entiero lo no por 
ricibi bishita di condolencia na cas 


“Señor ta mi wardador, mi’n tin falta 
di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Joaquin Croes 
*16-08-1936 – †19-05-2023 


Acto di entiero lo wordo anuncia 
despues. 


